
DOMĀJAMO DAĻU NO ZEMES VIENĪBAS DAĻAS AR KADASTRA APZĪMĒJUMU 0900 004 0020 8001, UZ KURAS ATRODAS DAUDZDZĪVOKĻU DZĪVOJAMĀ MĀJA LIELAJĀ IELĀ 26, JELGAVĀ, PIRKŠANA

Atklāti balsojot: PAR – 13 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Rāviņš, A.Rublis, R.Šlegelmilhs, M.Štāls, V.Švāns, R.Vectirāne), PRET – nav, ATTURAS – nav,
Jelgavas valstspilsētas pašvaldībā (turpmāk – Pašvaldība) saņemts Zemgales apgabaltiesas 108.iecirkņa zvērinātas tiesu izpildītājas Sniedzes Upītes 2026. gada 2. jūlija Paziņojums Nr.17934/108/2026-NOS par atsavināšanas tiesības izmantošanu un atsavināšanas cenas samaksu daudzdzīvokļu dzīvojamai mājai Lielajā ielā 26, Jelgavā. 
2023.gada 1.janvārī spēkā stājās Piespiedu dalītā īpašuma privatizētajās daudzdzīvokļu mājās izbeigšanas likums (turpmāk – Dalītā īpašuma izbeigšanas likums), kura mērķis ir dot iespēju privatizēto daudzdzīvokļu māju īpašniekiem izpirkt ēkas uzturēšanai pašvaldības noteikto, funkcionāli nepieciešamo zemi, izņemot valstij un pašvaldībai piederošo zemi un dzīvokļu īpašnieku jau izpirkto vai privatizēto zemi.
Pašvaldībai daudzdzīvokļu dzīvojamā mājā Lielajā ielā 26, Jelgavā, pieder dzīvokļa īpašumi Nr.3, Nr.11 un Nr.22, kas reģistrēti Zemgales rajona tiesas Jelgavas pilsētas zemesgrāmatas nodalījumos Nr.930-3, Nr.930-11 un Nr. 930-22.
Dzīvojamā māja izvietojas uz zemes vienības, kas ietilpst nekustamā īpašuma ar kadastra numuru 0900 004 0020 Lielā iela 26A, Jelgava, sastāvā un reģistrēta uz fiziskas personas vārda.
[bookmark: _Hlk186709212]Pamatojoties uz Pašvaldības Zemes lietu komisijas 2026. gada 24. februāra lēmumu Nr. 2/19 “Dzīvojamai mājai Lielajā ielā 26, Jelgavā, funkcionāli nepieciešamā zemes gabala apstiprināšana” dzīvojamai mājai Lielajā ielā 26, Jelgavā, apstiprināta funkcionāli nepieciešamā zeme un Nekustamā īpašuma valsts kadastra informācijas sistēmā ir reģistrēta atsavināmā zeme un noteikta tās atsavināšanas cena. 
Valsts zemes dienesta Zemgales reģionālās pārvaldes 2026. gada 8. maija Paziņojumā Nr.2-16-Z/109 par atsavināmo zemi un atsavināšanas cenu noteikta atsavināmās zemes vienības daļas 477 m2 platībā ar kadastra apzīmējumu 0900 004 0020 8001 cena.
Pašvaldībai piederošajam dzīvokļa īpašumam Lielajā ielā 26-3, Jelgavā, proporcionāli piekrītošajām 420/15440 domājamām daļām, atsavināmās zemes atsavināšanas cena noteikta 249,12 euro (divi simti četrdesmit deviņi euro un 12 centi) apmērā.
Pašvaldībai piederošajam dzīvokļa īpašumam Lielajā ielā 26-11, Jelgavā, proporcionāli piekrītošajām 417/15440 domājamām daļām, atsavināmās zemes atsavināšanas cena noteikta 247,34 euro (divi simti četrdesmit septiņi euro un 34 centi) apmērā.
Pašvaldībai piederošajam dzīvokļa īpašumam Lielajā ielā 26-22, Jelgavā, proporcionāli piekrītošajām 442/15440 domājamām daļām, atsavināmās zemes atsavināšanas cena noteikta 262,17 euro (divi simti sešdesmit divi euro un 17 centi) apmērā.
Saskaņā ar Dalītā īpašuma izbeigšanas likuma 14. panta nosacījumiem, dzīvokļa īpašumam atbilstošā zemes atsavināšanas cena jāpārskaita zvērināta tiesu izpildītāja depozīta kontā.
Pamatojoties uz minēto un saskaņā ar Piespiedu dalītā īpašuma privatizētajās daudzdzīvokļu mājās izbeigšanas likuma 12. panta ceturtās daļas 4. punktu, Pašvaldību likuma 10. panta pirmās daļas 16. punktu un 73. panta ceturto daļu, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Pirkt 1279/15440 domājamās daļas no zemes vienības daļas ar kadastra apzīmējumu 0900 004 0020 8001, uz kuras atrodas daudzdzīvokļu dzīvojamā māja Lielajā ielā 26, Jelgavā, par noteikto atsavināšanas cenu 758,63 euro (septiņi simti piecdesmit astoņi euro un 63 centi).
2. [bookmark: _GoBack]No pamatbudžeta izdevumu programmas “Pašvaldības dzīvokļu pārvaldīšana, remonts, veco māju nojaukšana” (klasifikācijas kods 06.604) esošajiem līdzekļiem pārskaitīt 758,63 euro (septiņi simti piecdesmit astoņi euro un 63 centi) kopsummā zvērinātas tiesu izpildītājas Sniedzes Upītes depozīta kontā, par katru dzīvokļa īpašumu proporcionāli domājamām daļām:
2.1. par dzīvokļa īpašumu Lielajā ielā 26-3, Jelgavā, 249,12 euro (divi simti četrdesmit deviņi euro un 12 centi);
2.2. par dzīvokļa īpašumu Lielajā ielā 26-11, Jelgavā, 247,34 euro (divi simti četrdesmit septiņi euro un 34 centi);
2.3. par dzīvokļa īpašumu Lielajā ielā 26-22, Jelgavā, 262,17 euro (divi simti sešdesmit divi euro un 17 centi).


Domes priekšsēdētājs									M.Daģis

